DISCURS INVESTIDURA 15 06 2019

Bon dia a totes i a tots

Es un plaer per a mi i alhora també un orgull poder dirigir-me a tots vosaltres com a alcalde de Castelló d’Empúries per tercera vegada

Aquest fet ha estat possible gracies als resultats de les eleccions municipals del passat 26 de Maig , a on ERC de Castelló d’Empúries vàrem obtenir els millors resultats de la història com a partit , i alhora vàrem aconseguir un número de vots mai abans aconseguit per cap altre partit : 1108 vots .

Per tant , el primer agraïment que faig és a totes aquestes persones que varen confiar amb nosaltres per liderar el govern municipal aquests propers 4 anys . El segon agraïment és a tota la gent del nostre grup municipal que ha treballat durant setmanes , mesos i anys per merèixer la màxima confiança dels ciutadans de Castelló d’Empúries .

El tercer agraïment és per aquells partits polítics del Ple municipal que amb el seu vot han facilitat la meva investidura d’alcalde.

També voldria agrair la tasca dels treballadors municipals durant els darrers tres anys . Ells son peces fonamentals perquè funcioni tot l’engranatge de l’Ajuntament

La vida de l’alcalde i dels regidors és complicada. S’ha de compaginar en alguns casos el servei públic , la feina que té cada un i la vida familiar . I qui sol patir més les absències de tots nosaltres sol ser la família . Per tant , deixeu-me fer , des d’aquesta posició que ara ocupo un reconeixement a la paciència , complicitat i generositat , primer de tot , de tota la meva família , però alhora faig extensiu aquest reconeixement i agraïment als familiars de tots els regidors d’aquest Ple, especialment als de l’equip de govern.

He sigut elegit amb uns determinats vots de la ciutadania . Però això no vol dir que governi només per ells. He de ser l’alcalde de totes i tots .L’equip de govern que encapçalaré portarà a terme les propostes que heu sentit durant la campanya electoral . Amb ERC al govern municipal , siguin quins siguin els nostres companys de viatge , si és que n`hi ha , podem afirmar amb rotunditat que estan assegurades a l’Ajuntament i per 4 anys les polítiques progressistes Però no ens farà res portar a terme propostes d’altres partits polítics si les considerem bones pel municipi . Ho hem fet aquests darrers tres anys i ho continuarem fent .

Els reptes que tenim al davant son prou importants com per començar a encarar-los el més aviat possible. Es per això que volem conformar un equip de govern el més ràpid possible . Han passat tres setmanes des de les eleccions i encara no ho hem aconseguit. Però no podem esperar eternament . Hi ha molta feina a fer i cal posar-s`hi . Nosaltres hem estès la ma per treballar conjuntament a alguns partits polítics representats en aquest Ple. Cal quadrar programes, ideologies, maneres de fer , sinergies i cal posar-se d’acord amb el cartipàs . Creiem que cal vestir una majoria . I ho hem de fer ràpid i bé .L’experiència d’aquests darrers tres anys ens fa pensar que és millor governar amb un pacte estable de legislatura .Però si no ho aconseguim també podem governar en minoria . El que sí està clar , però , és que el temps que tenim per arribar a acords no és indefinit .

Governarem , tal i com hem dit repetidament per a les persones. Hem de continuar amb la mateixa línia seguida fins ara i si cal millorar en temes d’ensenyament , cultura, joventut , benestar social , esports i habitatge .

Cal engegar l’Agencia de Promoció i Turisme , eina bàsica per un municipi com el nostre creada a finals de la passada legislatura

Hem de continuar amb el pla d’inversions per fer més amable la via publica i continuar completant els edificis municipals i construir-ne de nous atenent les necessitats dels nostres vilatans.

Cal continuar amb els processos de participació ciutadana engegats durant la passada legislatura i cal continuar donant suport a les diferents Entitats i associacions del nostre municipi , autèntics motors de dinamització esportiva i cultural de casa nostra

Tot això i moltes altres coses és el que cal fer durant aquests propers quatre anys .

Espero i esperem tenir molts encerts en aquest tasca . Cal treballar conjuntament Ajuntament i la que en diuen societat civil . S’ha demostrat que quan es treballa conjuntament els resultats sempre son millors. Hi sortirem guanyant tots .

També he de dir que amb nosaltres , aquest Ajuntament estarà sempre al servei del nostre país pel que faci falta , pel que calgui

Regidores , regidors , assistents a aquest Ple , estaré a la vostra disposició i al vostre servei els propers 4 anys i espero tenir sort i encerts en el desenvolupament de les meves funcions i de les meves tasques al capdavant d’aquest Ajuntament

Moltes gràcies